આ બેઠકમાં જિલ્લા પ્રભારી મંત્રી ગણપતભાઈ વસાવાએ વર્ષ ૨૦૧૫ – ૨૦૧૬ થી ૨૦૧૭ – ૨૦૧૮ સુધીના બાકી કામોની સદરવાર ચર્ચા સમીક્ષા કરતાં તેને સમયમર્યાદમાં પૂર્ણ કરવા સંબંધિત અમલીકરણ અધિકારીઓને તાકીદ કરી હતી. નવા લેવાયેલા કામો પૈકી જરૂરિયાત મુજબના પ્રજાલક્ષી કામોને ધ્યાનમાં રાખી ઝડપથી શરૂ કરી તેને નિયત સમય મર્યાદામાં પૂર્ણ કરવાના રહેશે. વધુમાં મંત્રીએ જણાવ્યું હતું કે ગુજરાત પેટર્ન હેઠળ જે કામોની મંજૂરી આપવામાં આવેલ છે. તેને સ્થાનિક ગ્રામજનો અને ચુંટાયેલા પ્રતિનિધિઓનો સહયોગ લઇ કામ પ્રાથમિક જરૂરિયાત પ્રમાણે ઝડપથી શરૂ કરી પ્રજાને ઉપયોગી બને તેવી કાર્યવાહી કરવા અનુરોધ કર્યો હતો.